**Kerecsendi Német Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: kerecsendisvabok@gmail.com**

***J e g y z ő k ö n y v***

***a Kerecsendi Német Nemzetiségi Önkormányzat***

***2024. február 22.-ei testületi üléséről***

**Az ülésen elfogadott döntések:**

|  |  |
| --- | --- |
| 1/2024 (II.22.) KNÖ határozat | 2024. évi költségvetés elfogadása |
| 2/2024 (II.22.) KNÖ határozat | 2024. évi kirándulás |
| 3/2024 (II.22.) KNÖ határozat | ÉMNÖSZ együttműködési megállapodás |

*A jegyzőkönyv 1-5. közötti számozott oldalt tartalmaz.*

**J E G Y Z Ő K Ö N Y V**

**Készült:** 2024. február 22.-án Német Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Schönberger Csaba Jakob elnök

Kovácsné Szucsik Katalin elnök-helyettes

Szucsik Péter képviselő

dr. Szász Kata jegyző

**Az ülés napirendjei:**

1. Tájékoztató a legutóbbi testületi ülés óta tett intézkedésekről

előadó: Schönberger Csaba Jakob elnök

1. 2024. évi költségvetés elfogadása

előadó: Schönberger Csaba Jakob elnök

1. Egyebek

**Schönberger Csaba Jakob elnök:**

Tisztelettel köszöntöm a kedves megjelent képviselő-társaimat, külön üdvözlöm a jegyzőt. Megállapítom, hogy határozatképesek vagyunk. A mai ülés jegyzőkönyvének hitelesítésével Kovácsné Szucsik Katalin elnök-helyettest javaslom megbízni. Javaslom továbbá, hogy a meghívó szerinti napirendi pontokat tárgyaljuk meg.

*Az NNÖ a javaslatot elfogadta, a jegyzőkönyv hitelesítésével Kovácsné Szucsik Katalin elnök-helyettest bízta meg.*

1. **napirendi pont**

**Schönberger Csaba Jakob elnök:**

A legutóbbi november 29.-ei testületi ülés óta eltelt időszak eseményeiről a következő tájékoztatást adom:

Decemberben szétosztásra kerültek a karácsonyi csomagok, mely idén kibővítésre került a szokásos szaloncukrok mellett 1-1 vitamincsomaggal is. Több mint, 100 darab csomag került kiosztásra a 70 év felettiek részére.

Január 5-7.-én Kálban a vasútállomásnál vettünk részt egy koszorúzáson, itt a Kismaros-Nagymarosról 3 nap alatt ide zarándoklókkal került megrendezésre az esemény.

Január 14.-én az országos német kultúrgála került megrendezésre. Ugyanezen a napon Zebegényben Malenkij robottal kapcsolatban vettünk részt koszorúzáson, illetve ehhez kapcsolódó német nyelvű misén.

Január 30.-án Budapest Szent Gerhartz német nyelvű házszentelésen vettem részt, majd február 3.-án ÉMNÖSZ közgyűlés került megtartásra, melyen az országos lista került elfogadásra. Idén egy Heves vármegyei jelölt is szerepel rajta, az aldebrői Pásztor Szilvia.

Végezetül pedig ferbruár 10.-én az aldebrői Úti versenyen vettünk részt.

Kérem fogadjátok el az elnöki beszámolómat!

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Schönberger Csaba Jakob elnök:**

Szokásos éves feladatunk a költségvetés elfogadása, pénzeszközeinkről olyan tájékoztatást tudok adni, hogy 620 856 ezer forintunk van maradványként, ezt a múlt évről hoztuk át és idén mindenképpen elkell költeni. Valamint eddig 520 ezer forint támogatást állapítottak meg számunkra, melynek első részlete már meg is érkezett a számlánkra, míg a második részlet majd valamikor nyár környékén fog utalásra kerülni. Pályázatunk idén úgy néz ki, hogy nem lesz.

Én azt javasolnám, hogy 50-50 ezer forintot tervezzünk be működési kiadásokra, illetve útiköltségre. A tavalyi maradványt pedig az éves kirándulásra fordítanánk, melyet idén korábbi időpontban április 20.-án szerveznénk meg és Tokaj lenne a célpont. Ez a pénz június 30.-ig költhető vagy vissza kell utalni, emiatt gondoltam arra, hogy ez az időpont még ballagás előtt van és a pünkösdöt sem üti.

**Kovácsné Szucsik Katalin elnök-helyettes:**

Én ebben az időpontban Erdélyben leszek, de egyébként nincs kifogásom az időpont ellen.

**Schönberger Csaba Jakob elnök:**

Rendben, és én arra gondoltam, hogy akkor erre félreraknánk a teljes maradványt, nagyjából 500 ezer forintot. A működési támogatás vonatkozásában pedig azt javasolnám, hogy tervezzünk be egy rendezvényt. Letelepedés vagy megemlékezés dátumokkal lehetne szervezni valamit, vagy ami még szóba jöhet az a Malenkij robot 80 éves megemlékezés november 12.-es dátummal. 80-as évforduló és templom felrobbantás, mert akkor azt még összehozhatnánk letelepedéses témakörrel is.

**Kovácsné Szucsik Katalin elnök-helyettes:**

Tudom támogatni ezt az őszi rendezvényt, hívnánk valami fellépőt, illetve lenne mellette kaja.

**Schönberger Csaba Jakob elnök:**

Javaslom, hogy 500 ezer forintot tervezzünk be ennek a rendezvénynek a megvalósítására, a feladatalapú támogatásról pedig majd rendelkezünk miután megjött és tudjuk a pontos összegét.

Ki az, aki támogatni tudja, hogy Kerecsendi Német Nemzetiségi Önkormányzat 2024. évi költségvetését a fentiek alapján fogadjuk el?

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**1/2024. (II.22.) NNÖ határozat**

A Kerecsendi Német Nemzetiségi Önkormányzat Képviselő-testülete megtárgyalta az Önkormányzat 2024. évi költségvetésére vonatkozó javaslatot, és azt 1.140.856 Ft bevételi és ezzel megegyező kiadási főösszeggel a határozat melléklete szerinti részletezésben elfogadta.

Felelős: Schönberger Csaba Jakob elnök

Határidő: 2024. december 31.

**Schönberger Csaba Jakob elnök:**

Ki az, aki támogatni tudja, hogy Kerecsendi Német Nemzetiségi Önkormányzat 2024. évi kirándulását április 20.-án Tokaj célállomással valósítja meg 500.000 Ft összegből?

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**2/2024. (II.22.) NNÖ határozat**

A Kerecsendi Német Nemzetiségi Önkormányzata saját költségvetési kereteiből 2024. április 20.-ra kirándulást szervez Tokajra, mely megvalósítására 500.000 Ft összeget tesz félre.

Felelős: Schönberger Csaba Jakob elnök

Határidő: április 20.

1. **napirendi pont**

**Kovácsné Szucsik Katalin elnök-helyettes:**

A majálison mi részt fogunk-e venni?

**Schönberger Csaba Jakob elnök:**

Nem, mert Erzsik a lokálosok részére elkérte Jánost. 3 féle ételt fog készíteni: rántott gomba tartármártással, egy nagykondér káposzta és még valami.

Egyebekben hoztam az ÉMNÖSZ megállapodását, melyet elkellene fogadni.

*A képviselők a javalattal egyetértettek és arról egyhangú szavazással, három igen szavazattal az alábbi határozatot fogadták el:*

**3/2024. (II.22.) NNÖ határozat**

A Kerecsendi Német Nemzetiségi Önkormányzata megtárgyalta és elfogadta az Észak-Magyarországi Német Önkormányzatok Szövetségével történő Együttműködési Megállapodást.

Felelős: Schönberger Csaba Jakob elnök

Határidő: március 31.

*Mivel több észrevétel, hozzászólás nem érkezett, Schönberger Csaba Jakob elnök bezárta az ülést.*

Kerecsend, 2024.02.26.

kmf.

Schönberger Csaba Jakob Kovácsné Szucsik Katalin

elnök elnök-helyettes